CELEX: C2007/269/129
Language: sl
Date: 2007-11-10 00:00:00
Title: Zadeva F-85/07: Tožba, vložena 22. avgusta 2007 – Anselmo in drugi proti Svetu

10.11.2007   
            
            
               SL
            
            
               Uradni list Evropske unije
            
            
               C 269/71
            
         Tožba, vložena 22. avgusta 2007 – Anselmo in drugi proti Svetu
   (Zadeva F-85/07)
   (2007/C 269/129)
   Jezik postopka: francoščina
   Stranke
   
      Tožeče stranke: Ana Anselmo (Bruselj, Belgija) in drugi (Zastopnik: S. Pappas, odvetnik)
   
      Tožena stranka: Svet Evropske unije
   Predlogi tožečih strank
   
               —
            
            
               Za nične naj se razglasijo, prvič, odločbe organa, pristojnega iz imenovanja, z dne 11. maja 2007, s katerimi je zavrnil ugovore, ki so jih vložile tožeče stranke v zvezi z razliko v obravnavanju izbranih udeležencev na notranjem natečaju B/277, in uradnikov, ki so upravičeni do postopka atestiranja, kot je opredeljen z odločbo Sveta z dne 2. decembra 2004 o podrobnih pravilih izvajanja postopka atestiranja, in drugič odločbe, ki jih ti ugovori izpodbijajo;
            
         
               —
            
            
               ugotovi naj se kršitev člena 5(2) Priloge XIII h Kadrovskim predpisom za uradnike Evropskih skupnosti, ker se ni priznalo delovne dobe v nazivu izbranih udeležencev na notranjem natečaju B/277;
            
         
               —
            
            
               ugotovi naj se kršitev načela enakega obravnavanja in načela dobre uprave, ki izhaja tako iz neupoštevanja delovne dobe v nazivu kot tudi iz obveznosti mobilnosti, ki je naložena samo izbranim udeležencem;
            
         
               —
            
            
               zato naj se prizna delovna doba v nazivu udeležencev z razglasitvijo izpodbijanih aktov za nične;
            
         
               —
            
            
               Svetu naj se naloži plačilo stroškov.
            
         Tožbeni razlogi in bistvene trditve
   Tožeče stranke, izbrani udeleženci na notranjem natečaju B/277, ki ga je 9. julija 2007 objavil generalni sekretariat Sveta, so bili najprej imenovani v kategorijo B, pri čemer so ohranili delovno dobo v nazivu, ki so jo pridobili v kategorijah C in D. Nato je bila njihova delovna doba v nazivu omejena na datum nastopa novih funkcij, medtem ko je lahko osebje, ki doseglo kategorijo B na podlagi postopka atestiranja in ne zaradi uspešno opravljenega natečaja, obdržalo zadevno delovno dobo. V teh okoliščinah se tožeče stranke sklicujejo na kršitev določb in načel, navedenih v predlogih zgoraj.